Държавен вестник, бр. 68, 2007 г., стр. 111

Б Р О Й  68
Д Ъ Р Ж А В Е Н   В Е С Т Н И К
С Т Р .  111
бъдат в състояние да пренесат променените потоци
на мощност в електропреносната мрежа, причинени
от изключването на двата елемента.
28. “Максимална производствена мощност” е
трайно допустимата най-голяма работна мощност
на една производствена единица, ограничена от тех-
ническите възможности на агрегатите при нормал-
ни условия. Краткотрайно допустимите максимал-
ни мощности (без угроза за агрегата) са предмет на
отделно третиране.
29. “Минимална производствена мощност” е трай-
но допустимата най-малка работна мощност на една
производствена единица, ограничена от техничес-
ките възможности на агрегатите. Краткотрайно
допустимите минимални мощности са предмет на
отделно третиране.
30. “Мъртва зона” на турбинен регулатор е
умишлено настроен диапазон на честотата, в кой-
то турбинният регулатор не реагира при отклоне-
ния на честотата от плановата (настроената) стой-
ност, за разлика от “зона на нечувствителност”,
която се определя от техническата несъвършеност
на регулатора.
31. “Надеждност” е обща техническа характерис-
тика на електроенергийната система, която показва
възможността да бъде доставяна електрическа енер-
гия на потребителите при установените стандарти и
в необходимите количества.
32. “Напрежение с обратна последователност” е
една от трите симетрични съставящи на напрежени-
ето, която съществува само в несиметрична трифаз-
на система от синусоидални напрежения и се опреде-
ля чрез следния комплексен математически израз:
U2 = 1/3 (U L1 + а2 U L2 + а U L3),
където:
а е оператор за завъртане на 120°;
U L1, U L2 и U L3 са комплексни изражения на
трите фазни напрежения.
33. “Несиметричност на напреженията” за три-
фазна система е нееднаквост по модул и/или измес-
тване между векторите на трите фазни напрежения
на ъгъл, различен от ± 120 електрически.
34. “Нетна производствена мощност” е мощност-
та, която генераторът отдава в мрежата. Нетната
мощност е равна на брутната, намалена с мощност-
та на собствените нужди, независимо дали те се зах-
ранват от самия генератор или от друг източник.
35. “Номинална мощност” е мощността, посоче-
на в техническия паспорт на електрическата маши-
на/производствения агрегат. Ако номиналната мощ-
ност не може да бъде определена ясно по документ,
стойността на мощността, която може да бъде пос-
тигната при нормални експлоатационни условия,
трябва да бъде определена като номинална за тази
електрическа машина/производствен агрегат. При
агрегатите за комбинирано топло- и електропроиз-
водство понятието номинална се отнася за електри-
ческата мощност.
36. “Нормалното състояние на ЕЕС” може да бъде
сигурно и рисковано. Сигурното състояние се харак-
теризира със следните характеристики:
•
всички потребители са захранени;
•
всички ограничителни условия са удовлетво-
рени (например няма претоварване);
•
критерият (n—1) е удовлетворен във всички
възли;
•
адекватен производствен и преносен резерв
са осигурени.
Рисково е състоянието, когато критерият (n—1)
не е удовлетворен във всички възли.
37. “Нарушеното състояние на ЕЕС” се характе-
ризира със следните характеристики:
•
всички потребители все още са захранени;
•
ограничителните условия не са удовлетворе-
ни (например има претоварване);
•
критерият (n—1) не е удовлетворен.
38. “Оператор на електрическа централа” е фи-
зическо лице, което осъществява дейности по опе-
ративното управление на централата.
39. “Отговорник по безопасността” е длъжност-
но лице, отговорно за координирането и прилагане-
то на мерки по безопасност, когато се извършват
работи, изискващи обезопасяване на електрически-
те съоръжения.
40. “Островен режим (изолирана работа)” се ре-
ализира от производствените агрегати при разделя-
не на електроенергийната система на несинхронно
работещи части. Производствените агрегати трябва
да могат стабилно да захранват продължително вре-
ме товарите (включително собствените си нужди),
да регулират честотата и напрежението в частта от
електроенергийната система, в която работят, в ре-
зултат от авария или при ремонтни схеми.
41. “Отпадане, отказ, изключване, повреда” са
синоними на неумишлено преминаване на мрежови
елемент или производствена единица от състояние
работа или готовност в състояние повреда/престой
в резултат от смущение или авария.
42. “План за възстановяване” е съвкупност от
технически и организационни мерки за възстановя-
ване на нормалната работа на електроенергийната
система след частично или пълно разпадане.
43. “Привидна мощност” е геометричната сума
на активната и реактивната мощност, която е опре-
деляща при оразмеряване например на електричес-
ки инсталации.
44. “Принцип на далечно резервиране” на релей-
ните защити на даден обект е наличието на релейна
защита, разположена на съседен обект, която дейст-
ва с нарочно закъснение, при същите видове повреди.
45. “Принцип на пълно близко резервиране” на
релейните защити на даден обект е наличието на
повече от един начин (или средство) за изпълнение
на изисквана функция.
46. “Производствена единица, агрегат” е всяка
производствена мощност, която може да бъде раз-
граничена по определен критерий (генераторен блок
в КЕЦ, ТЕЦ с общ колектор, парогазов модул, ВЕЦ,
ВяЕЦ и др.).
47. “Първично регулиране на честотата” (пър-
вично регулиране) е автоматична децентрализира-
на функция на турбинните регулатори на синхрони-
зираните към електроенергийната система произ-
водствени агрегати, която поддържа баланса между
производството и потреблението, като променя из-
ходящата мощност на генераторите в зависимост от
отклоненията на честотата.
48. “Работен диапазон” е интервалът между трай-
но допустимите минимална и максимална мощност
на даден мрежови елемент или производствен агрегат.
49. “Реактивна мощност” е имагинерна съставя-
ща на привидната мощност, която създава и поддър-
жа електрическите полета (например в кондензато-
рите) и магнитните полета (например в трансфор-
маторите или във въртящите се електрически ма-
шини). Реактивната мощност е индуктивна или ка-
пацитивна.